البرلمانية المراكشية عن الفريق الاستقلالي “سعيدة أيت أبو علي”، ورئيسة لجنة القطاعات الاجتماعية، فضحات الوضع الصحي الكارثي بمدينة مراكش التي تختنق، وخاصة بمستشفى المامونية. وكشفت ايت أبوعلي عن المعاناة اليومية للمرضى وغياب المسؤولين، وكيفاش أن مسؤولية وزير الصحة ثابتة في كل ما يحدث. وقالت ابو علي مخاطبة وزير الصحة، يوم أمس في لجنة القطاعات الاجتماعية، إنه :تم توقيف المدير الاقليمي شهر اكتوبر، وعطاو المنصب بالنيابة للمديرة الجهوية، واللي ماقدها فيل زادوها فيلة”. ابوعلي حكت بحسرة كيفاش عاشت تجربة مع مرضى كوفيد وكيفاش تا حد متسوقش ليهم. وماتو قدامها المرضى في ظروف مزرية. وتابعت المتحدثة: كمواطنة لاقتني الظروف نعيش تجربة مع مرضى كوفيد، ومدرتش الصفة ديالي، وقلت ليهم عافاك عطيوني شي مسؤول نهضر معه تا حد مبغاش يجاوب”. وأضافت :”شفت لي مات قدامي والطبيبة كتبكي حيث ملقاتش الأكسجين”. وأوضحت المتحدثة :”مستشفى المامونية كنعرفو وانا طفلة منذ السبعينات وكنت كداوا فيه في الجناح المخصص للقلب. وقفنا التفويت ديالو للقطاع الخاص. وتطرقت البرلمانية إلى التدبير المفوض الفاشل ديال الاطعام ف مستشفى المامونية، وقالت :”هاد الماكلة منعطيهاش لكلب حاشاك انسان”. وشددت المتحدثة أنها اضطرت تكتب رسالة إلى رئيس الحكومة على الوضع الصحي بمراكش. وتابعت :”الغريب في الامر وانا عندي الحرقة ديال جوج الموتى، مي وراجل ختي”، مشيرة :”لي مات لي من عائلتي قالو لينا نشريو ليه البارات الثلج، عاد عرفت ناس لي تما كيحطهم ف خناشي وكيصيفطوم”. 
البرلمانية المراكشية أبوعلي فضحات تدبير وزير الصحة للجايحة فمراكش: مسؤوليتكم ثابتة وشفت ناس ماتو قدامي والطبيبة كتبكي حيث ملقاتش ليهم الأكسجين